આપણો દેશ તો ક્રિકેટપ્રેમી છે, પણ મહિલા ક્રિકેટને આપણે ત્યાં કેટલું મહત્ત્વ અપાય છે એ આપણે બધા જ જાણીએ છીએ, એટલે સામાન્ય ક્રિકેટપ્રેમી મહિલા ક્રિકેટ વિષે ખાસ કંઈ ન જાણતો હોય એ સમજી શકાય તેમ છે, પણ ખુદ સચિન પણ તેનાથી બહુ વાકેફ રહેતો હોય એવું લાગતું નથી. મુંબઈમાં એક સમારોહમાં કોઇએ જ્યારે ૧૯૯૭માં બેલિન્ડા ક્લાર્કે બેવડી સદી ફટકારી હતી તે અંગે સચિનનું ધ્યાન દોર્યું ત્યારે સચિને કહ્યું હતું કે “મેં તે વિષે સાંભળ્યું નથી, પણ જો તેણે એવું કર્યૂં હોય તો તે અદભુત કહેવાય.”